S p r á v a
o výsledku kontroly

V súlade s oprávnením podľa zákona č. 369/1990 Zb. o obecnom zriadení v znení neskorších zmien a doplnkov, vykonal Útvar hlavného kontrolóra Mesta Košice v čase od 05.04.2011 do 15.04.2011 kontrolu nakladania s majetkom a vybraných položiek príjmov a výdavkov za obdobie roka 2010 v Základnej škole Mateja Lechkého, ulica Jána Pavla II. č. 1, Košice.
Kontrola bola vykonaná v zmysle zákona č. 502/2001 Z. z. o finančnej kontrole a vnútornom audite. Vykonanou kontrolou nebolo v kontrolovanom subjekte zistené porušenie všeobecne záväzných právnych predpisov a interných predpisov. V dôsledku toho sa správa o následnej finančnej kontroly nevypracovala. Bol vypracovaný záznam.
Kontrolou bolo zistené:
I. Príjmy a výdavky
A) PRÍJMY 
	Plnenie príjmov a čerpanie výdavkov podľa schváleného rozpočtu za kontrolované obdobie udávajú nasledujúce tabuľky (v €):
Tabuľka 1 Plnenie príjmov v roku 2010 (v €)
Položka	Príjmy	Schv.
rozp.	Upr. rozp.	Skutočnosť	% plnenie	
212	Príjmy z vlastníctva	0	6 685	6 684,52	99,99	
223	Poplatky a platby za jasle, mat. školy a kluby detí a stravné	24 750 	 23 427	 23 427,37	100,00 	
292	Príjmy z dobropisov, vratky	0	344	344,44	100,13	
200	Nedaňové príjmy spolu	24750	30456	30456,33	100,00	
311	Granty - sponzorské príspevky	0	66 060	66 060	100,00	
Príjmy celkom	24750	96516	96516,33	100,00	

Základná škola stanovené príjmy v rozpočtovom roku 2010 splnila. Príjmy z prenajatých budov, priestorov a objektov (položka 212 003) boli v sume 6 684,52 €.
Základná škola mala k 31. 12. 2010 uzatvorených (účinných) 11 nájomných zmlúv z toho 5 o dlhodobom nájme. Kontrolou nájomných zmlúv nebolo zistené porušenie Pravidiel prenajímania školského majetku vo vlastníctve mesta Košice.
Príjmy z poplatkov a platieb za jasle, materské školy a školské kluby detí (položka 223 002) boli v sume 13 703,22 € a poplatky a platby za stravné (položka 223 003) boli v sume 9 724,15 €.
Granty boli poskytnuté v výške 66 060 € nenávratný finančný príspevok na základe Operačného projektu Vzdelávanie
Na celkových príjmoch sa podieľali aj príjmy z dobropisov vo výške 344,44 € z toho vyúčtovanie za teplo vo výške 137,49 €, elektrickej energie vo výške 203,90 € a plyn vo výške 3,05 €.

B) VÝDAVKY 
Tabuľka 2 Čerpanie výdavkov v roku 2010 (v €)
Položka	Výdavky	Schv. rozp.	Upr. rozp.	Skutočnosť	% plnenie	
610	Mzdy, platy a ostatné osobné vyrovnania	75 542	432 017	432 016,66	100,00	
620	Poistné a príspevky do poisťovni	27 583	153 480	153 477,31	100,00	
630	Tovary a služby	33 636	216 601	216 573,31	99,99	
640	Bežné transfery	100	3 448	3 446,14	99,95	
600	Bežné výdavky spolu	136 861	805 546	805 513,42	100,00	

	Z celkovej sumy výdavkov 805 513,42 € predstavujú výdavky na mzdy a prislúchajúce odvody (položka 610 a 620) 585 493,97 €, čo je 71,57 % z celkových výdavkov.

Výdavky na tovary a služby boli v celkovej sume 216 573,31 € v tom:
-	cestovné náhrady (pol. 631)                        v sume         609,35 €
-	energie, voda a komunikácie (pol. 632)       v sume    97 371,90 €
-	materiál (pol. 633)                                        v sume    62 964,40 € 
-	rutinná a štandardná údržba (pol. 635)        v sume    13 950,39 €
-	služby (pol. 637)                                           v sume    41 677,27 €
SPOLU                                                                       216 573,31 €

Výdavky za materiál (položka 633) boli v sume 62 964,40 €, z ktorej najväčšiu časť predstavovali výdavky na knihy, časopisy, učebnice a učebné pomôcky (položka 633 009) v sume 23 612,70 € a na prevádzkové stroje a technické zariadenia (pol. 633 004) v sume 15 367,14 € z čoho najväčšia položka bola za nákup interaktívnej komunikačnej techniky v sume 11 541,57 € v rámci projektu vzdelávanie. Výdavky na nákup výpočtovej techniky (pol. 633 002) boli v sume 7 729,43 €, na všeobecný  materiál (pol. 633 006) v sume 13 227,34 €. Ostatné výdavky sa týkali nákupu interiérového vybavenia, softvéru, licencií a ochranných pomôcok.

Výdavky na služby vo výške 41 677,27 € (položka 637), z ktorej najväčšiu časť predstavovali výdavky na zabezpečenie všeobecných služieb (pol. 637 004) v sume 16 574,37 € a stravovanie (pol. 637 014) v sume 9 310,65 €. Prídel do sociálneho fondu (pol. 637 016) bol vo výške 4 375,28 €,  poistné (pol. 637 015) v sume 3 664,55 € a pod. 
	
Bežné transfery (pol. 640) predstavujú finančné prostriedky poskytnuté na úhradu nemocenských dávok (položka 642 015) v sume 1 873,94 €, na odchodné (položka 642 013) v sume 755 € a jednotlivcom (položka 632 014) v sume 817,20 € z toho 319,20 € poskytnuté na dopravné žiakom z obce Baška.

Nákup tovarov a zabezpečenie služieb zabezpečovala Základná škola v zmysle
 § 102 zákona č. 25/2006 Z. z. o verejnom obstarávaní zákaziek s nízkymi hodnotami a bol realizovaný formou prieskumu trhu. Kritériom výberu dodávateľa bola vždy najnižšia cena. Základná škola má vypracovanú internú smernicu o obstarávaní tovarov, služieb  a prác zo dňa 03. 01. 2009.
	Základná škola k 31. 12. 2010 odviedla všetky finančné prostriedky na účet zriaďovateľa.

Kontrolou účtovných dokladov nebolo zistené neefektívne vynakladanie finančných prostriedkov. 

Košice, 18. 04. 2011
						           Ing. Hana Jakubíková
    Hlavný kontrolór mesta Košice

- Text správy neprešiel jazykovou úpravou -